**APSTIPRINĀTA**

ar Madonas novada pašvaldības domes 27.12.2013. lēmumu Nr.842

(protokols Nr.28, 12.p.)

**MADONAS NOVADA JAUNIEŠU BRĪVPRĀTĪGĀ DARBA**

**ORGANIZĒŠANAS KĀRTĪBA**

Brīvprātīgo darbs ir laika un prasmju ziedojums sabiedriski lietderīgiem mērķiem. Brīvprātīgo darbs ir visā pasaulē atzīts un populārs veids, kā iedzīvotāji, pēc savas brīvas gribas, bez finansiālās ieinteresētības, iesaistās sabiedriskajā dzīvē un pārveido, uzlabo savu un apkārtējo dzīves kvalitāti. Brīvprātīgo darbu var veikt dažādās dzīves jomās – sociālā aprūpe un veselības aizsardzība, vides aizsardzība, dzīvnieku aprūpe, sports, kultūra un izklaides pasākumi u.c.

Brīvprātīgo darbs var būt dažu stundu, vienas vai vairāku dienu pasākums, vairāku nedēļu vai mēnešu darbs. Darbu var veikt klātienē vai neklātienē – kā e-brīvprātīgo darbu.

Brīvprātīgais darbs nevar tikt veikts peļņas gūšanas nolūkā un, labuma guvējs brīvprātīgā darba rezultātā nevar būt komersants vai komercsabiedrība.

**Mērķis:** veicināt jauniešu interesi par brīvprātīgo darbu, sekmēt jauniešu iesaistīšanos sabiedrības dzīvē un popularizēt brīvprātīgā darba veikšanu Madonas novadā.

**Organizators:** Madonas novada pašvaldība sadarbībā ar Madonas novada Bērnu un jauniešu centrs.

**Laiks:** 2014.gada janvāris – decembris.

**Dalībnieki:** 13-25 gadus veci Madonas novada jaunieši, kurinoslēguši brīvprātīgā darba vienošanās līgumu ar brīvprātīgā darba organizētāju un paveiktā brīvprātīgā darba uzskaitei saņēmuši brīvprātīgā darba grāmatiņu Madonas Bērnu un jauniešu centrā, Skolas ielā 8a.

**Brīvprātīgā darba organizētājs:** Valsts, pašvaldības iestādes un biedrības, nodibinājumi, kas darbojas Madonas novadā un reģistrējušies Madonas novada brīvprātīgo darba devēju elektroniskajā datubāzē, aizpildot anketu (pielikums Nr.1) un nosūtot uz e-pastu bjc@madona.lv .

**Norise:** Jaunieši, kuri brīvprātīgajā darbā strādājuši vismaz 60 stundas un laika posmā no 2014.gada 1.novembra līdz 28. novembrim iesnieguši brīvprātīgā darba grāmatiņu Madonas Bērnu un jauniešu centrā, iegūst Madonas novada pašvaldības apstiprinātu apliecinājumu (pielikums Nr.2), kuru izsniedz Starptautiskajā brīvprātīgo dienā 2014. gada 5.decembrī svinīgā pasākumā. Pieci jaunieši, kuri veikuši lielāko ieguldījumu vietējās kopienas dzīvē un nostrādājuši visvairāk brīvprātīgā darba stundas, saņemapbalvojumu „Gada Brīvprātīgais Madonas novadā 2014”.

Madonas Bērnu un jauniešu centra direktore G.Kļaviņa